# *Výbor*

*Národnej rady Slovenskej republiky*

*pre hospodárske záležitosti*

77. schôdza výboru

Číslo: CRD - 2195/2014 - VHZ

**392**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 22. januára 2015

k vládnemu návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov (tlač **1285**)

**Výbor Národnej rady Slovenskej republiky**

**pre hospodárske záležitosti**

1. **s ú h l a s í**

s vládnym návrhom zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov (tlač **1285**);

#### o d p o r ú č a

# 

# Národnej rade Slovenskej republiky

vládny návrh zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov (tlač **1285**) schváliť s pozmeňujúcimi a doplňujúcimi návrhmi uvedenými v prílohe;

#### u k l a d á

predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre vzdelávanie, vedu, mládež a šport.

Ján **H u d a c k ý v.r.**

predseda výboru

overovateľ výboru

Alojz **P ř i d a l**

Michal **B a g a č k a**

# *Výbor*

*Národnej rady Slovenskej republiky*

*pre hospodárske záležitosti*

77. schôdza výboru

Príloha k uzneseniu č. 391

##### Z m e n y a  d o p l n k y

k vládnemu návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov (tlač **1285**)

1. V čl. I, bode 9 § 3 ods. 7 druhej vete sa vypúšťa slovo „poskytovaného“.

Ide o formulačnú úpravu ustanovenia. Navrhuje sa vypustiť nadbytočné slovo z navrhovaného ustanovenia § 3 ods. 7 druhej vety.

1. V čl. I, bod 11 znie:

„11. V § 4 ods. 7 sa slová „b) až g) nebude“ nahrádzajú slovami „b) až d) a štúdia uskutočniteľnosti nebudú“.“.

Ide o úpravu novelizačného bodu z hľadiska jednoznačnej právnej zrozumiteľnosti textu s cieľom vylúčiť z textu ustanovenia spojku „ani“ tak, aby sa povinnosť písomného odôvodnenia podľa § 4 ods. 7 zákona vzťahovala aj na projekt, aj na štúdiu uskutočniteľnosti rovnako, pričom sa navrhuje použiť zlučovaciu spojku „a“; v nadväznosti na túto úpravu sa navrhuje text ustanovenia formulačne upraviť.

1. V čl. II sa slová „1. marca“ nahrádzajú slovami „15. marca“.

Z hľadiska dĺžky legislatívneho procesu v zákonodarnom orgáne a zachovania lehôt pre signáciu schváleného zákona, ako aj zachovania lehôt pre publikáciu právneho predpisu v Zbierke zákonov SR sa navrhuje úprava nadobudnutia účinnosti novely zákona.